《送葛都官南归》
宋代·林之奇

不羡新为赤县尹，惟羡暂向江南归。
江南羃羃梅雨时，风帆差差并鸟飞。
罾竿夹岸长若桅，水笼畜鱼鲜且肥。
家在千山古溪上，先应鼓鹊噪门扉。

作者简介：（1112—1176）宋福州侯官人，字少颖，号拙斋，世称三山先生。高宗绍兴二十一年进士。累官校书郎。时朝廷欲令学者参用王安石《三经义》之说，之奇言此书为邪说。后由宗正丞提举闽舶，奉祠家居。吕祖谦曾从之学。卒谥文昭。有《尚书集解》、《拙斋集》、《观澜集》等。